Ǹtə́tə̄g wákɔ̄bɔ̄ nâ: "Emgbə́m e nə̄ á ńsəŋ, á ńdzɔ̄ŋ á yōb ! Mayi wêban!” 14Anyǔ mīníngá biwɔnɔŋɔ á nə edɔ́g ébé; é mod Ǹtondôbə a víni a yi ku étēde. 15Okúkud ó tīī á ńnəm binânga, ebǒm məkǎn ńdzɔ̄ yákomdo bɔ́. 16Wátībili m̀búbúá: á məmaná ó ngabíg, wávə̄ ńkúkúmá, nálā ó nə̄ nâ wabɔ nə́ á tɔ̄bɔ məbúa[2]. Kálara Mim̀fəfə́g osú 17Kə́ə́ge alɔ́, ó wog bibúg mim̀fəfə́g mí bod, yáígi ǹnə́m áyə̄gé dáma; 18wayi bǐ miǹtag ngə́ wabaala byá á ńnə̄m wóe étē, ngə́ wábán byā á bīyé bí anyu bíé. 19Ḿból yə̄ nâ ó bi afidí ai Ǹtondôbə, asú tē ńdɔ mə́ tam wa sɔ́ yə́gələ ámōs dī. 20Mə̌ tīl wa bə̄tə́bə́gá məwóm mə́lɛ́ ású mə́lə́bə́gá ai oyəm 21ású yə̄ nâ ó bɔ nə́ bə́ tóán yəm bībúg bí bə́bə́lá, ai nâ ó kālán áfə é bod bə́ lóm wā bibúg, təge vaa dzóm, təgě kig bəde. 22Tə wawole m̀búbúá dzóm, amú á nə məbúa, tə wafíd éngɔ̄ngɔ́l mod á ndá mədzó amú Ńtondôbə a yi kál ádzō dábán, ébá báwole bɔ́, nyé a yǐ fə̄ bɔ́ wole ényiŋ.